Δήμος Αγίου Νικολάου

"Η Φωνή της Χιντ Ρατζάμπ” Sawt Hind Rajab / The Voice of Hind Rajab Κινηματοθέατρο REX, Άγιος Νικόλαος
2025-12-18 21:00 - 2025-12-24 17:30 (Europe/Athens) | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
🎟️ https://www.ticketbox.gr/ekdilosi/the-voice-of-hind-rajab-rex-3/
Πέμπτη 18/12 ⏰ 21:00
Παρασκευή 19/12 ⏰ 21:00
❌ Σάββατο
❌ Κυριακή
Δευτέρα 22/12 ⏰ 21:00
❌ Τρίτη –
Τετάρτη 24/12 ‼️ 17:30 ‼️
Μια ομάδα υπαλλήλων της Ερυθράς Ημισελήνου προσπαθεί να συντονίσει τον απεγκλωβισμό ενός εξάχρονου κοριτσιού μέσα από ένα αυτοκίνητο στη Γάζα, καθηλωμένο από τα ισραηλινά πυρά.
☑️Κατάλληλο άνω των 12 ετών
––––––––

Φιλανθρωπική Χριστουγεννιάτικη εκδήλωση στο Κοινοτικό κατάστημα Ελούντας
2025-12-19 16:00 | Κοινοτικό Κατάστημα Ελούντας, Ελούντα, Άγιος Νικόλαος, Ελούντα, Άγιος Νικόλαος, Λασιθίου, 72053, Ελλάδα
Φιλανθρωπική εκδήλωση με κάλαντα, ιστορίες με καλικάντζαρους, γιορτινές γεύσεις θα πραγματοποιηθεί την Παρασκευή 19 Δεκεμβρίου 2025 στο Κοινοτικό Κατάστημα Ελούντας.
Το πρόγραμμα της εκδήλωσης περιλαμβάνει ιστορίες με καλικάντζαρους, παραδοσιακά τραγούδια με τους : Μαρία Λουκά και Γιώργο Ζαχαριουδάκη, ζεστά ροφήματα και Χριστουγεννιάτικα γλυκίσματα.
Στην αίθουσα του κοινοτικού καταστήματος θα υπάρξει «Κουμπαράς Αγάπης» ενώ τα χρήματα που θα συγκεντρωθούν θα διατεθούν για φιλανθρωπικό σκοπό.
Την εκδήλωση διοργανώνουν οι Σύλλογοι : «Υφάντρες Ελούντας», «Α.Ο Κόρφος Ελούντας», Σύλλογος Γονέων και Κηδεμόνων Νηπιαγωγείου Ελούντας, «Προοδευτικός Σύλλογος Ελούντας», Σύλλογος Γονέων και Κηδεμόνων Δημοτικού Σχολείου Ελούντας.
Ώρα έναρξης : 16:00

Χριστουγεννιάτικες Συναυλίες Χορωδιακών Συνόλων Δήμου Αγίου Νικολάου
2025-12-20 19:00 - 2025-12-21 20:00 | Κινηματοθέατρο Δρήρος-Κινηματοθέατρο REX, 72100, Greece
Χριστουγεννιάτικες μελωδίες και τραγούδια των ημερών φιλοξενεί το εορταστικό πρόγραμμα του Δήμου Αγίου Νικολάου σε δυο συναυλίες που θα πραγματοποιηθούν στα κινηματοθέατρα «Δρήρος» και «REX» με τα Χορωδιακά Σύνολα του Δήμου Αγίου Νικολάου.
Το Σάββατο 20 Δεκεμβρίου θα δοθεί η πρώτη συναυλία στο κινηματοθέατρο «Δρήρος» της Νεάπολης με ώρα έναρξης : (19:00) ενώ ακολουθεί την Κυριακή 21 Δεκεμβρίου 2025 η δεύτερη συναυλία στο κινηματοθέατρο «REX» με ώρα έναρξης : (20:00).
Συμμετέχουν οι μουσικοί : Ζιούτης Χρήστος (βιολί), Κανακάκης Αλέξανδρος (Λαούτο Στεριανό, Μαντολίνο, Πνευστά).
Πιάνο- διδασκαλία – Διεύθυνση Μανώλης Κανακάκης.
Επιμέλεια ανάγνωση κειμένων : Νίκος Τζώρτζης.
Η είσοδος για το κοινό είναι ελεύθερη

Λέσχη Κινηματογράφου Αγίου Νικολάου “Ομαδική Θεραπεία” Κινηματοθέατρο REX, Άγιος Νικόλαος
2025-12-23 21:30 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Προβολή από τη Λέσχη Κινηματογράφου Αγίου Νικολάου, σε συνεργασία με την Δημοτική Ανώνυμη Εταιρεία Αγίου Νικολάου (Δ.Α.Ε.Α.Ν).
Τρίτη 23/12
Ώρα: 21:30
“Ομαδική Θεραπεία”
Τρία παντρεμένα ζευγάρια υποβάλλονται σε μια ασυνήθιστη ομαδική ψυχοθεραπεία. Η ψυχολόγος τους δεν θα παραστεί η ίδια στη συνεδρία, αλλά τους έχει αφήσει φακέλους με οδηγίες για το τι πρέπει να κάνουν. Έτσι, οι έξι πρωταγωνιστές θα βγάλουν σταδιακά στη φόρα τα άπλυτά τους σχετικά με τις σχέσεις τους, τα χρήματα, τη ζήλια και το σεξ, μέχρι όλα να καταλήξουν σε ένα άκρως απροσδόκητο τέλος.
Διαβάστε περισσότερα: https://kileagn.com/

Συναυλία της Marseaux στον Άγιο Νικόλαο
2025-12-29 20:30 | Πλατεία Ελευθερίου Βενιζέλου, Πλ. Ἐλ. Βενιζέλου, Αγιος Νικόλαος, Λασιθίου, 72100, Greece
Συναυλία με τη Marseaux διοργανώνει ο Δήμος Αγίου Νικολάου την Δευτέρα 29 Δεκεμβρίου 2025, στο πλαίσιο των χριστουγεννιάτικων εκδηλώσεων και των δράσεων για τους νέους της περιοχής.
Η ταλαντούχα καλλιτέχνιδα συνεχίζει τη συναυλιακή της δραστηριότητα ανά την Ελλάδα και έρχεται στον Άγιο Νικόλαο Κρήτης για μία ζωντανή εμφάνιση που εντάσσεται στη χειμερινή της περιοδεία.
Η συναυλία θα πραγματοποιηθεί στην κεντρική πλατεία του Αγίου Νικολάου, με ώρα έναρξης στις 20.30, και το πρόγραμμα θα περιλαμβάνει γνωστές επιτυχίες καθώς και επιλεγμένες συνεργασίες της που ξεχώρισαν τα τελευταία χρόνια, με καλλιτέχνες όπως η Έλενα Παπαρίζου, οι Stavento, ο Snik και η Evangelia.
Μετά την καλοκαιρινή της περιοδεία με τις Μέλισσες και την ολοκλήρωση του κύκλου εμφανίσεών της στο πλευρό του Χρήστου Μάστορα και της Ελένης Φουρέιρα, παρουσιάζει στο κοινό το προσωπικό της ρεπερτόριο, όπως αυτό διαμορφώθηκε μέσα από τα άλμπουμ «κόρη» (2019), Chica (2021) και «Witch» (2023).
Η Marseaux έχει εδραιώσει την παρουσία της στη σύγχρονη ελληνική pop σκηνή, με σημαντικές διακρίσεις, μεταξύ των οποίων η συμμετοχή της στο πρόγραμμα Spotify Equal ως εκπρόσωπος της Ελλάδας, καθώς και η βράβευσή της στα MAD Video Music Awards.
Η συναυλία στον Άγιο Νικόλαο αποτελεί μία ακόμη στάση σε μια περίοδο έντονης καλλιτεχνικής δραστηριότητας για τη Marseaux και απευθύνεται σε κοινό κάθε ηλικίας που παρακολουθεί τη σύγχρονη ελληνική μουσική σκηνή.
* Σε περίπτωση κακοκαιρίας η συναυλία θα μεταφερθεί στο Κινηματοθέατρο REX
https://www.facebook.com/share/v/17qHT3Qf2B/
